Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine ( „ Službene novine Federacije Bosne i Hercegovine“ broj:12/03, 34/03 i 65/13), člana 25. Zakona o ustanovama („Službeni list RBiH“ broj: 6/92, 8/93 i 13/94), člana 14.Odluke o osnivanju Javne ustanove „ Pedagoški zavod Unsko-sanskog kantona“ Bihać, Pravila Javne Ustanove „Pedagoški zavod Unsko-sanskog kantona“ Bihać, Zaključka Vlade Unsko – sanskog kantona broj: 03-017-332/19 od 16. 04. 2019. godine, a u vezi sa Odlukom Vlade Unsko-sanskog kantona, broj: 03-017-384/07 od 13. 12. 2007. („Službeni glasnik Unsko-sanskog kantona“, broj: 22/07) godine, Vlada Unsko-sanskog kantona objavljuje

JAVNI OGLAS

za izbor i imenovanje članova Upravnog odbora

 JU „Pedagoški zavod Unsko-sanskog kantona“ Bihać

Objavljuje se Javni oglas za izbor i imenovanje članova Upravnog odbora JU „Pedagoški zavod Unsko – sanskog kantona“ Bihać:

* jedan (1) član ispred osnivača
* dva (2) člana ispred zaposlenih
* dva (2) člana ispred odgojno obrazovnih ustanova

*Opis pozicije*

Upravni odbor JU „Pedagoški zavod Unsko –sanskog kantona“ Bihać obavlja poslove utvrđene zakonom, osnivačkim aktom i pravilima ustanove:

* donosi Pravila zavoda, opći akt o unutrašnjoj organizaciji i cjenovnik usluga, uz

suglasnost Vlade unsko sanskog kantona,

* donosi godišnji plan i program rada Zavoda i prati njegovo izvršenje uz suglasnost Skupštine Unsko-sanskog kantona,
* imenuje i razrješava direktora Zavoda uz suglasnost Vlade Unsko –sanskog kantona,
* utvrđuje plan rada,
* donosi finansijski plan i završni račun Zavoda, uz saglasnost Vlade Unsko-sanskog kantona i Skupštine Unsko-sanskog kantona,
* usvaja izvještaj o radu i finansijskom poslovanju i podnosi ga Osnivaču,
* odlučuje o promjeni unutrašnje organizacije Zavoda uz saglasnost Vlade Unsko-sanskog kantona,
* predlaže osnivaču promjene djelatnosti i statusne promjene Zavoda,
* rješava sva pitanja odnosa sa osnivačem,
* vrši i druge poslove u skladu sa Zakonom i Pravilima Zavoda,

Članove Upravnog odbora imenuje i razrješava Vlada Unsko – sanskog kantona, na prijedlog Komisije za izbor, a nakon provedene procedure javnog oglašavanja upražnjenih pozicija u skladu sa zakonom. Upravni odbor JU „Pedagoški zavod ima 5 (pet) članova, jedan član ispred osnivača, dva člana ispred zaposlenih i dva člana ispred odgojno-obrazovnih ustanova. Članovi Upravnog odbora imenuju se na četiri godine i mogu biti ponovo imenovani.

*Opći uvjeti:*

Za članove Upravnog odbora Javne ustanove „Pedagoški zavod Unsko-sanskog kantona“ Bihać mogu biti nominirani/imenovani kandidati koji ispunjavaju sljedeće opće uvjete:

a) da su državljani Bosne i Hercegovine

b) da su stariji od 18 godina

c) da nisu stariji od 70 godina

d) da nisu otpušteni iz državne službe kao rezultat disciplinske mjere na bilo kojem nivou u

 Bosni i Hercegovini u periodu od tri godine prije dana objavljivanja upražnjene pozicije

e) da se na kandidate ne odnosi član IX stav 1. Ustava Bosne i Hercegovine

f) da nisu osuđivani za krivično djelo i privredni prestup nespojiv sa dužnošću u upravnom

 odboru javne ustanove pet godina od pravosnažnosti presude, isključujući vrijeme

 zatvorske kazne, i da se protiv kandidata ne vodi krivični postupak

g) da im odlukom suda nije zabranjeno obavljanje aktivnosti na navedenoj poziciji

h) da nisu na funkciji u političkoj stranci u smislu člana 5. Zakona o ministarskim,vladinim i

 drugim imenovanjima Federacije Bosne i Hercegovine („Službene novine Federacije

 Bosne i Hercegovine“, broj:12/03, 34/03 i 65/13)

i) da nisu članovi zakonodavne, izvršne i sudske vlasti prema odredbam Zakona o sukobu

interesa u organima vlasti u Federaciji BiH („Službene novine Federacije BiH“, br.70/08),

j) da nemaju privatni ili finansijski interes u javnoj ustanovi u koju se prijavljuju

*Posebni uvjeti:*

Pored navedenih općih uvjeta, za članove Upravnog odbora Javne ustanove „Pedagoški zavod Unsko-sanskog kantona“ Bihać mogu biti nominirani/imenovani kandidati koji ispunjavaju sljedeće posebne uvjete:

* da imaju visoku stručnu spremu ( VII stepen ili završen prvi ciklus bolonjskog sistema studiranja)
* da imaju najmanje tri godine radnog iskustva u struci nakon stjecanja VSS ili prvog ciklusa studija
* da nisu predsjednici ili članovi upravnog ili drugog odbora u više od jednog reguliranog organa
* da nisu direktori javnih ustanova

*Potrebni dokumenti:*

* *Uz prijavu koja treba sadržavati kraću biografiju, adresu i kontakt* telefon, *i naznaku na koju se poziciju prijavljuje kandidat treba dostaviti:*
* uvjerenje o državljanstvu (ne starije od 6 mjeseci)
* izvod iz matične knjige rođenih
* diplomu o stečenoj stručnoj spremi odnosno završenom studiju
* uvjerenje ili potvrdu o radnom iskustvu u struci nakon stjecanja stručne spreme odnosno završenog studija
* uvjerenje da kandidatu odlukom suda nije zabranjeno obavljanje aktivnosti na navedenoj poziciji, i da se protiv kandidata ne vodi krivični postupak
* ovjerenu izjavu kandidata da nije otpušten iz državne službe kao rezultat disciplinske mjere na bilo kom nivou u Bosni i Hercegovini u periodu od tri godine prije dana objavljivanja upražnjene pozicije
* ovjerenu izjavu kandidata da se na njega ne odnosi član IX stav 1. Ustava Bosne i Hercegovine
* ovjerenu izjavu kandidata da nije na funkciji u političkoj stranci u smislu Zakona o ministarskim,vladinim i drugim imenovanjima Federacije Bosne i Hercegovine
* ovjerenu izjavu kandidata da ne podliježe odredbama Zakona o sukobu interesa u organima vlasti Federacije Bosne i Hercegovine
* ovjerenu izjavu kandidata da nema privatni ili financijiski interes u javnoj ustanovi
* ovjerenu izjavu kandidata da nije član upravnog ili drugog odbora u više od jednog reguliranog organa

 Dokumenti koji se prilažu uz prijavu moraju biti originali ili ovjerene kopije.

Lični podaci o podnosiocima prijava mogu se prikupljati i obrađivati samo u skladu sa Zakonom o zaštiti ličnih podataka Bosne i Hercegovine („Službeni glasnik Bosne i Hercegovine“, broj: 49/06 i 76/11).

Nakon provedene procedure izabrani kandidati dužni su dostaviti i uvjerenje o nekažnjavanju. Svi kandidati koji uđu u uži izbor bit će pozvani na intervju pred komisijom za utvrđivanje prijedloga članova Upravnog odbora JU Pedagoški zavod Unsko-sanskog kantona“ Bihać.

 Prije intervjua kandidat je dužan dati podatke o neposrednim rukovodiocima koji mogu dati preporuke i informacije o tom kandidatu, i ispuniti obrazac u kojem će iznijeti bilo koje pitanje ili mogućnost koja bi mogla dovesti do sukoba interesa u slučaju da dođe do njegovog imenovanja.

 Zainteresirana stranka može podnijeti prigovor na konačno imenovanje, ukoliko postoje dokazi da u postupku imenovanja nisu ispoštovana načela ili postupci utvrđeni članom 3. zakona.

 *Prijave sa svim traženim dokumentima dostavljaju se na adresu:*

 *Vlada Unsko-sanskog kantona, Komisija za izbor, ulica Alije Đerzeleza br. 6. Bihać, sa naznakom „Prijava na javni oglas za izbor članova upravnog odbora „JU Pedagoški zavod Unsko-sanskog kantona“ Bihać) – ne otvarati – otvara Komisija)“.*

Na poleđini koverte navesti ime i prezime pošiljaoca sa punom adresom stanovanja.

 Javni oglas ostaje otvoren četrnaest (14) dana od dana posljednjeg objavljivanja javnog oglasa u dnevnim nezavisnim novinama „NIGD“ Banja Luka i „Službenim novinama Federacije Bosne i Hercegovine“.

 Nepotpune i neblagovremene prijave neće se razmatrati.

 Posljednja objava u „Službenim novinama FBiH“, br.